שי צברי

שי צברי (נולד ב-14 באוגוסט 1974) הוא מוזיקאי וזמר ישראלי. צברי גדל בבת ים לאבשלום וצביה צברי עולים חדשים מתימן. לאחר שירותו הצבאי למד מוזיקה בבית הספר "רימון". ב-2007, אחרי שנים בהן לא עסק במוזיקה, הצטרף לפרויקט "אדומי השפתות" של ברי סחרוף ורע מוכיח, ומאז משתתף כזמר ליווי בהופעותיו ובאלבומיו של סחרוף. השתתף כסולן במספר רב של פרויקטים שונים, בהם, האלבום "סאלאם טק" של להקת "מג'יק" (2002), האלבומים "בין קירות ביתי" (2008) ו-"רבע לשש" (2013) של הפרויקט של עידן רייכל, "יהודה הלוי פינת אבן גבירול" (2004) ו-"מעליי דממה" משירי אהובה עוזרי (2013) של פרויקט עבודה עברית. בנוסף ביצע ב-2001 את השיר "נפרדנו כך" לפסקול הסרט "Made in Israel" והוציא דואט בשם "איפה בעולם" ביחד עם דיקלה בשנת 2011. הלחין וביצע שירים במסגרת האלבומים "טוב שהעולם גדול" משירי המשורר אבות ישורון (2014) ו"עשוי מאותיות" משירי המשורר חיים גורי (2015). בשנת 2014 יצאו הסינגלים מתוך אלבום הבכורה של צברי, בהם "קשה בלילה" שהלחין צברי למילותיו של המשורר אברהם חלפי, "המלך" שהלחין למילותיה של חביבה פדיה ו"לווי אותי", שיר של המשורר יהודה עמיחי שהלחין ברי סחרוף. "לווי אותי" הגיע למקום ה-16 במצעד השנתי של שנת תשע"ה. האלבום המלא "שחרית" יצא בפברואר 2015 ובו מלווה את צברי "נבחרת הגרוב של המזרח התיכון" הכוללת את אסף תלמודי שגם הפיק את האלבום, אייל תלמודי, גרשון וייספירר, איתמר ציגלר וניר מנצור. שירי האלבום זכו לשבחי המבקרים, שציינו לטובה את הפרשנות החדשה שמעניק צברי למוזיקה מזרחית ופיוטים. בפברואר 2017 שחרר את "אנא, אנא, אנא", חידוש בעברית לשירו של לאונרד כהן "Lover Lover Lover". שלומי שבן שתרגם את השיר השתתף גם בהקלטות בנגינת פסנתר וקולות. בדצמבר 2018 שיתף פעולה עם קותימן בסינגל "רק בלילות" ושנתיים מאוחר יותר הוציאו יחד את "מלכה ומלך". שני השירים זכו לגרסאות בטורקית בביצועה של מליקה שאהין (טר') שאף השתתפה בהלחנת "מלכה ומלך". בשנת 2020 השתתף בפסטיבל "אינדיזוםזום" אשר שודר בהקצה ביום העצמאות, והועבר בשידור ישיר באמצעות ה-ZOOM עקב מגפת הקורונה. המופע שודר במשך שש שעות וצפו בו אלפי צופים. במופע השתתפו בין היתר איה זהבי פייגלין, עינב ג'קסון כהן, אור אדרי, אלישע בנאי, סיון טלמור, פלורה, עומר קורן ואחרים. באוקטובר 2020 הקליט עם קרולינה חידוש לשירו של זוהר ארגוב "היו זמנים" לאלבום השני של פרויקט צו השעה. בפברואר 2021 הוציא צברי את השיר "דע" - סינגל ראשון מתוך האלבום השני העתידי שלו. צברי הלחין אותו יחד עם אלון לוטרינגר למילותיו של המשורר אבישי חורי. ביוני יצא הסינגל השני "מכור לאהבה" שאותו כתב יחד עם נעם רותם והלחין במשותף עם איתמר ציגלר. הקליפ לשיר שביים רועי ריק, סומן כאחד הקליפים הטובים לשנת תשפ"א. ב-10 במאי 2023 יצא האלבום המלא בשם "בוא הביתה". נכללו בו הסינגלים "דע", "מכור לאהבה" ושיר הנושא "בוא הביתה". על שירי האלבום חתומים מפיקים שונים, בהם תמיר מוסקט, איתמר ציגלר, אלון לוטרינגר, ריג'וייסר, אסף תלמודי ויוגב גלוסמן. ב-17 באוגוסט יצא לאור השיר "כתונת פסים 2023" בו השתתף לצד אמנים ישראלים רבים אחרים. ב-13 במרץ 2024 השתתף בסינגל המשולש של אביב בכר בשיר "תפילה אחת". ב-27 במאי הוציא צברי את השיר "כל החיים", שיתוף פעולה עם ההרכב בום פם. צברי מתגורר בבת ים. בעלה לשעבר של הסופרת תמר קפלנסקי ולהם שני בנים. שחרית (2015) בוא הביתה (2023) לייב באקווריום של מפעל הפיס (2023) מדיה וקבצים בנושא שי צברי בוויקישיתוף אתר האינטרנט הרשמי של שי צברי שי צברי, ברשת החברתית פייסבוק שי צברי, ברשת החברתית אקס (טוויטר) שי צברי, ברשת החברתית אינסטגרם שי צברי, ברשת החברתית טיקטוק שי צברי, סרטונים בערוץ היוטיוב שי צברי, באתר אפל מיוזיק (באנגלית) שי צברי, באתר ספוטיפיי שי צברי, באתר סאונדקלאוד (באנגלית) שי צברי, באתר MusicBrainz (באנגלית) שי צברי, באתר דיזר שי צברי, באתר Discogs (באנגלית) שי צברי, באתר Songkick (באנגלית) שי צברי, דף שער בספרייה הלאומית שי צברי, באתר בנדקמפ האלבום שי צברי באתר סאונדקלאוד שי צברי באתר Bandcamp עלמא אליוט הופמן, עכבר העיר אונליין, שי צברי בהופעה: רגע אחד של חסד, באתר הארץ, 23 במרץ 2014 עמי פרידמן, "כל המוזיקה כאן מזרחית, גם של שלום חנוך", באתר ynet, 27 בינואר 2015 nrg תרבות, מתכונים מהשכונה: תחנות תרבות עם שי צברי, באתר nrg‏, 1 בפברואר 2015 עינת אוליבייר, ‏שי צברי סוף סוף עובר לפרונט ומשיק אלבום בכורה: "שחרית", באתר מעריב אונליין, 1 בפברואר 2015 עלמא אליוט הופמן, עכבר העיר אונליין, "הצעקה הייתה שם תמיד": שי צברי פותח את הלב, באתר הארץ, 4 בפברואר 2015 נדב מנוחין‏, אלבום הבכורה של שי צברי לא כורע תחת הציפיות, באתר וואלה, 10 בפברואר 2015 חן מרקס, מהפכה ברגשות מעורבים: שי צברי מאכזב ומצוין, באתר nrg‏, 23 בפברואר 2015 בן שלו, האלבום "שחרית" של שי צברי מבשר על שחר חדש ללבנט-אינדי, באתר הארץ, 13 במרץ 2015 איילת שני, ברוכים הבאים לבית הכנסת הפסיכדלי של שי צברי, באתר הארץ, 28 במאי 2015 שי צברי‏, המשורר שאיחד בין תרבויות: שי צברי במכתב מיוחד לר' שלום שבזי, באתר וואלה, 16 בספטמבר 2018 ישי הולנדר, מוצש, בין ברי לנינט: שי צברי מחבר עולמות, באתר nrg‏, 23 בספטמבר 2016 הילה אלפרט, שי צברי מוציא אלבום חדש: "אני מחפש להתנשק עם אלוהים. לפעמים זה מצליח יותר, לפעמים פחות", באתר ישראל היום, 11 במאי 2023 שחרית במצעד האלבומים האלטרנטיביים הישראליים הגדולים של כאן 88 סוכן תרבות | 02.06.23, נבדק ב-2023-06-02 אסף לבנון, שי צברי מבצע את "קשה בלילה", אתר הארץ, 8 במרס 2014 רועי בהריר פרל‏, טעון קיפוח 18: השיר שמחייה את הז'אנר הים-תיכוני, באתר וואלה, 4 בדצמבר 2014 "אנא, אנא, אנא": שי צברי שר לאונרד כהן, באתר הארץ, 16 בפברואר 2017 "רק בלילות": שי צברי בשיתוף פעולה מפתיע• צפו, באתר "סרוגים", 23 בדצמבר 2018 יובל אראל‏, פסטיבל אינדי זומזום יוצא לדרך, בבלוג של יובל אראל, מגזין מוזיקה ותרבות, 26 באפריל 2020 לקראת אלבום שני: שי צברי מציג את "דע", באתר ‏מאקו‏, 28 בפברואר 2021 מיקי נירון, ‏הקליפים הישראליים הכי טובים של תשפ"א - חלק א', באתר ‏מאקו‏, 26 באוגוסט 2021 בוא הביתה, by שי צברי, באתר Shai Tsabari | שי צברי (באנגלית) יובל אראל, אמני ישראל – כתונת פסים 2023, בבלוג של יובל אראל, מגזין מוזיקה ותרבות, 17 באוגוסט 2023 מאיה כהן, איחוד כוחות: המוזיקאים הישראלים מוציאים סינגל משולש, באתר ישראל היום, 12 במרץ 2024 103FM - איריס קול - השיר הנכון לשיתוף פעולה, באתר 103FM - האזנה לרדיו און ליין שי פוגלמן, ינאי יחיאל, ענייני פנים - שי צברי, באתר הארץ, 6 ביוני 2014